**PROTOKOLL FRA STYREMØTE NR. 5/2017-2019 PÅ IDRETTS HUS, STRØMMEN 7. MARS 2018**

 **Tilstede:** Vidar Ruud, Marius Risan (AK), Bjarne Ringstad, Jorunn Nymo, Ole Jonny Gigernes, Frode Martinussen, Eirik Jørgensen og Thor Gjelsvik.
**Forfall:** Jarle Olsen Rogndokken og Martin Andersen.

**DAGSORDEN**

**GODKJENNE PROTOKOLLEN FRA AU-MØTE 07.02.2018.
Vedtak: Protokollen fra AU-møte 07.02.2018 ble godkjent uten merknader.**

**REFERATSAKER
Langrenn**

1. Stor langrennsaktivitet i hele kretsen.
2. Mange gode resultater under HL på Lygna. Akershus vant guttestafetten. Jentene ble nr. 5 med bare 15 åringer på laget.
3. Under NM jr. i Steinkjer vant Akershus guttestafetten. Jentene ble nr. 4 etter spurtoppgjør om bronsemedaljen. Pallplasser i mange klasser.
4. Helgen 17-18.03.18 arrangeres både KM stafett og finaler i SB1 cup og Oslo Sportslager cup.
5. Etter påske arrangeres Bakkesprinten i Kirkerudbakken.

**Hopp/kombinert**

1. En god vinter for hopp- og kombinertidretten i Akershus. Det meldes om økt rekruttering i klubbene.
2. Flere unge kombinertutøvere har deltatt i COC i vinter.
3. Mange gode prestasjoner under NM jr. både i hopp og kombinert.
4. Under VM junior hadde vi flere deltakere. Marius Lindvik ble verdensmester.

**Alpint**

1. Stor deltakelse på rennene i kretsen.
2. Det har vært noen utfordringer rundt terminlisten i vinter. Det må diskuteres med arrangørene foran neste sesong.
3. Alpinlandsfinale og hovedlandsrennet blir arrangert etter påske.

**Telemark**

1. Tre løpere fra Hagahogget har blitt norgesmestere i vinter.
2. 4 løpere skal delta på VM junior og 3 skal delta på WC rennene på Rjukan.
3. Det har vært økt rekruttering i vinter, flere kommer fra alpint. Spesielt er det mange jenter som velger telemark.
4. Hagahogget Låmlag jobber med å få WC til Vardåsen.

**Frode**

1. Det er laget en questback som skal sendes klubbene for å sjekke status på implementering av SUM.

**Jorunn**

1. Ola Horten har overtatt som leder i TVOF. Jorunn går ut av styringsgruppa etter sesongen. Ole Jonny overtar ASKs plass i styringsgruppa.

**Vidar**

1. Vidar var tilstede under mottakelsen som Åsen IL arrangerte for Ragnhild Haga.

**REGNSKAP**Viser til regnskap for 2018 som ble lagt fram på AU-møte 07.02.18. Regnskapet viser et overskudd på ca. kr. 400 000.-.

**HANDLINGSPLAN**En questback sendes ut til klubbene, for å sjekke status på implementering av SUM, med svarfrist før påske.

**Sak 1-17/19: OPPNEVNE VALGKOMITE TIL SKIKRETSEN** **Vedtak: Jan Hjelle fra Lommedalen Alpin og Freeski blir representanten til alpint i valgkomiteen.

Sak 7-17/19: ANLEGGSKOMITE
Vedtak: Cecilie Marie Aubert fra Stabæk blir representanten til alpint i anleggskomiteen.**

**Sak 8-17/19: NYE FRAVÆRSREGLER VIDEREGÅENDE SKOLER**Vi har mottatt et notat fra Akershus Fylkeskommune som viser til hvilke regler som gjelder for fravær. Det gis ikke noe svar på hvorfor Akershus fylke har strengere regler enn andre fylker.

Vidar tar ny kontakt med fylket for å få en begrunnelse for de strenge fraværsreglene som er i Akershus. Vi bør vurdere å ta kontakt med Akershus Idrettskrets for å få de til å ta tak i denne saken. Reglene berører alle idretter i Akershus.

**Sak 10-17/19 PREMIER OG UTMERKELSER**Det ble gjort en gjennomgang av hvilke priser som skal deles ut hvert år på kretsting/vårmøte.

**Vedtak: Følgende endringer ble vedtatt.**

* **Magnorpokalene fjernes.**
* **Statusen på Jubileumspokalene må heves. Sammen med pokalen deles det ut et stipend på kr. 2000.-**
* **Stipendene til lovende utøvere økes til kr. 10 000.-.**

**Sak 11-17/19 VÅRMØTE ASK 2018**Vårmøte blir på Åråsen konferansesenter onsdag 02.05.18.

**Program fellesdel:**

* Utdeling av premier og utmerkelser.
* SUM og skipolitisk dokument.
* Anti-doping.

Etter fellesdelen blir det grenvise vårmøter.

**Sak 12-17/19 NSF'S TING 02-03.06.2018
Vedtak: Akershus har 8 tingdelegater. Følgende skal representere ASK:**

* **Vidar Ruud**
* **Frode Martinussen**
* **Bjarne Ringstad**
* **Jorunn Nymo**
* **Martin S. Andersen**
* **Ole Jonny Gigernes**
* **Erik Jørgensen**

I tillegg må vi få på plass en kvinnelig representant til. Ole Jonny sjekker om noen av kvinnene i LK kan være delegat. Hvis ingen av kvinnene i LK har mulighet kan Marthe Kobberslett Jensen være en aktuell kandidat. Marthe skal til Stavanger som medlem av LK sentralt.

**Sak 13-17/19 ÅRSBERETNING 2017-2018
Vedtak: Årsberetningene fra grenene sendes kretskontoret inn 15.04.18.**

**Sak 14-17/19 POLITISK ORGANISERING AV NSF.**Det ble nedsatt en arbeidsgruppe av kretslederne under VM i Lahti 2017 for å se på den politiske organiseringen av NSF. Arbeidsgruppen har jobbet fram en rapport. Meningen var å sende fram et forslag om omorganisering til tinget i 2018.

At det har vært en gruppe som har arbeidet med organiseringen av NSF har ikke vært kjent for grenkomiteene i NSF. Det har kommet sterke reaksjoner fra grenkomitelederne på at de ikke har blir orientert om dette arbeidet. Saken har derfor blitt stoppet. Det vil bli fremmet et forslag på skitinget 2018 om at det skal settes ned en bredere arbeidsgruppe. Gruppen skal jobbe fram et forslag til skitinget 2020.

**Sak 15-17/19 HØRING - KRETSUTVALGETS RAPPORT**På Skitinget 2016 ble det vedtatt å nedsette et utvalg for å vurdere hvordan det kan opprettes en struktur som styrker organiseringen av leddet mellom forbund og klubb, dagens skikretser.

 **Utvalget har anbefalt skistyret å:**

* Iverksette prosess for regionalisering av kretsapparatet i Norges Skiforbund iht. vedtak om regionalisering av fylkeskommuner og idrettskretser, med virkning fra samme dato.
* Gjennomføre en kartlegging av klubbenes faktiske behov fra en kretsadministrasjon.

Skikretsene har frist til 10.04.18 til å gi en tilbakemelding til skistyret.

Stortinget har vedtatt en sammenslåing av dagens fylker med virkning fra 2020. Det er vedtatt at Akershus sammen med Østfold og Buskerud skal slås sammen til Viken fylke.

Idrettstinget har vedtatt at Idrettskretsene skal følge fylkesgrensene. Det er ikke gjort noen føringer på at særidrettene skal følge fylkesgrensene. Dette er opp til det enkelte særforbund å bestemme.

**Vedtak:
Styret er positive til at det iverksettes en prosess for å se på regionaliseringen av kretsapparatet. Man er usikker på om det er riktig å følge vedtakene som er gjort av Stortinget og Idrettstinget. Det er ingen grunn til å forhaste seg i denne saken. Det er viktig at den regionale organiseringen blir til beste for skisporten og at intensjonene i Skipolitisk dokument og SUM blir i hensyntatt.**

**En kartlegging av klubbenes behov er viktig, men det er viktig at dette blir gjort slik at vi får svar som gir et riktig bilde av klubbenes behov. Å sende ut en questback til klubbene vil ikke være noen god ide. Det vil ikke gi et representativt riktig svar fra skinorge. De som mottar undersøkelsen vil ikke se rekkevidden av det de svarer.**

**EVENTUELT**

1. **Æresmedlemskap, innsatspris og hederspris**Det sendes en e-post til klubbene for å få forslag på kandidater.

**Neste møte:**Styremøte 04.04.2018

Thor Gjelsvik
referent